 PATVIRTINTA

Birštono savivaldybės administracijos
direktoriaus 2016 m. vasario 18 d.                      įsakymu Nr. AV-036
BIRŠTONO SAVIVALDYBĖS NEFORMALIOJO VAIKŲ ŠVIETIMO PROGRAMŲ VERTINIMO TVARKOS APRAŠAS

I. BENDROSIOS NUOSTATOS

1. Birštono savivaldybės neformaliojo vaikų švietimo programų vertinimo tvarkos aprašo (toliau – Aprašas) paskirtis – reglamentuoti valstybės lėšų, skiriamų Birštono savivaldybei mokinių ugdymui pagal neformaliojo ugdymo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, reikalavimus NVŠ programoms, NVŠ programų vertinimo, kokybės užtikrinimo bei NVŠ  programų vertinimo komisijos veiklą. 
2. Neformaliojo vaikų švietimo veikla yra skirta meninę, sportinę ar kitą veiklą pasirinkusių mokinių asmeninėms, socialinėms, edukacinėms ir profesinėms kompetencijoms ugdyti.
II. REIKALAVIMAI PROGRAMOMS
3. NVŠ programos turi atitikti Lietuvos Respublikos švietimo įstatyme apibrėžto kito NVŠ paskirtį ir Neformaliojo vaikų švietimo koncepcijos, patvirtintos Lietuvos Respublikos Švietimo ir mokslo ministro 2012 m. kovo 29 d. įsakymu Nr. V-554 „Dėl Švietimo ir mokslo ministro 2005 m. gruodžio 30 d. įsakymo Nr. ISAK-2695 „Dėl Neformaliojo vaikų švietimo koncepcijos patvirtinimo“ pakeitimo“ nuostatas.


4. NVŠ programas rengti ir pateikti Savivaldybei gali tik tas švietimo teikėjas, kurio atitiktis yra teigiamai įvertinta pagal Birštono savivaldybės neformaliojo vaikų švietimo lėšų skyrimo ir naudojimo tvarkos aprašo 9-11 punktų nuostatas (toliau - NVŠ teikėjas).

5. NVŠ programos turi būti registruotos Kvalifikacijos tobulinimo programų ir renginių registre (toliau – KTPRR).
6. NVŠ programos veiklos turi būti įgyvendinamos ne rečiau kaip po 2 pedagogines valandas per savaitę arba ne mažiau kaip 8 pedagogines valandas per mėnesį.

III. NVŠ PROGRAMŲ VERTINIMAS IR KOKYBĖS UŽTIKRINIMAS
7. Švietimo teikėjas, atitinkantis Birštono savivaldybės neformaliojo vaikų švietimo lėšų skyrimo ir naudojimo tvarkos aprašo 9 punkte numatytus reikalavimus (toliau – NVŠ teikėjas), savivaldybei teikia užpildytą NVŠ programos atitikties reikalavimams paraiškos formą. NVŠ teikėjas gali teikti kelias programas, vienai programai pildoma viena paraiškos forma.
8.  NVŠ programa teikiama vertinti savivaldybės administracijos direktoriaus įsakymu sudarytai NVŠ programų vertinimo komisijai (toliau – Komisija), kuri nustato ar NVŠ programa atitinka nustatytus reikalavimus ir gali būti finansuojama NVŠ lėšomis. 

9.  NVŠ programa vertinama pagal NVŠ programos vertinimo formą, atsižvelgiant į savivaldybės nustatytus prioritetus:
9.1. programa vykdoma arti vaiko gyvenamosios vietos;
9.2. geriausių rezultatų pasiekusios programos.
10. Savivaldybės administracijos direktorius, atsižvelgdamas į Komisijos siūlymą,  priima sprendimą dėl programos atitikties reikalavimams. 

11.  Priėmus sprendimą dėl programos atitikties reikalavimams, savivaldybės atsakingas asmuo pažymi tai KTPRR. NVŠ programos, atitinkančios reikalavimus, taip pat skelbiamos savivaldybės interneto svetainėje kartu su kvietimu vaikams (tėvams, globėjams, rūpintojams) registruotis į NVŠ programą.
12. NVŠ teikėjas sudaro dalyvavimo NVŠ programoje sutartis su vaikų tėvais (globėjais, rūpintojais) ir pateikia savivaldybei programoje dalyvaujančių vaikų skaičių, vardus ir pavardes, bendrojo ugdymo mokyklą (1 priedas). Savivaldybė turi teisę prašyti NVŠ teikėjo pateikti daugiau informacijos apie NVŠ programose dalyvaujančius vaikus.

13. Savivaldybė savo nustatyta tvarka perveda lėšas NVŠ teikėjui pagal vaikų, sudariusių sutartis dėl dalyvavimo NVŠ programoje, skaičių.

14. NVŠ programos teikėjas užtikrina NVŠ programos kokybę, o Savivaldybė –programos vykdymo priežiūrą.

15. Teikėjas naudoja lėšas teisės aktų nustatyta tvarka ir užtikrina šių lėšų panaudojimą pagal tikslinę paskirtį.  
IV. NVŠ PROGRAMŲ VERTINIMO KOMISIJA 
16. Komisija sudaroma iš įvairių institucijų atstovų, nepriklausomų vertintojų, turinčių patirties NVŠ ar jo administravimo srityje. 
17. Komisijos narys, pateikęs savo programas komisijai, nusišalina nuo šių programų vertinimo ir rekomendacijų teikimo.

18. Vieną programą vertina du Komisijos nariai. 
19. Savivaldybės administracijos Švietimo, kultūros ir sporto skyrius:

20.1. organizuoja Komisijos narių veiklą;


20.2. vadovaudamasis NVŠ programų vertinimo išvadomis bei, suderinęs su Biudžeto skyriumi, teikia Komisijos siūlymus Savivaldybės administracijos direktoriui dėl programos atitikimo reikalavimams ir lėšų paskirstymo NVŠ programoms finansuoti ir rengia teisės akto projektą.

 20.3. parengia Savivaldybės ir NVŠ teikėjo lėšų skyrimo ir naudojimo sutarties projektą 
V. BAIGIAMOSIOS NUOSTATOS
 21. NVŠ programos vykdytojas naudoja lėšas teisės aktų nustatyta tvarka ir užtikrina šių lėšų panaudojimą pagal tikslinę paskirtį.

                        Birštono savivaldybės

   neformaliojo vaikų švietimo        programų vertinimo tvarkos aprašo

